KĨTHOOMO KĨA 12
Nĩatĩa Ngũgĩ Yeetu ya Gũtũmĩĩria Ũnene Ĩbaanganĩtue?
Ntukũ inkai mbere Jesũ akua, naugĩre ũjũ: “Na nkuma iji injega ya unene bwa Murungu igatumiirua nthiguru yonthe yee ukuuji kiri migongo yonthe; na igiita riu muthiro jugakinya.” (Mathayo 24:14) Ĩndĩ nĩatĩa ngũgĩ ĩjĩ ya gũtũmĩĩria nthĩgũrũ yonthe ĩrĩngĩũjũrua? Nĩ na njĩra ya kũthingata ngerekano ĩrĩa Jesũ eekĩre rĩrĩa aarĩ nthĩgũrũne.
Nĩtũciũmagia gũkinyĩra antũ mĩciĩne kwao. Jesũ aaritanĩre aritwa baawe gũtũmĩĩria nkuma ĩnjega nyomba kwa nyomba. (Mathayo 10:11-13; Mathithio 5:42; 20:20) Atũmĩĩria bau ba karine ya mbere nĩ baagaĩri icigo bia gũtũmĩĩria. (Mathayo 10:5, 6; 2 Akorintho 10:13) O ũu naarua, ngũgĩ yeetũ ya gũtũmĩĩria nĩbaanganĩtue bwega, o kĩũthũrano nĩ kĩgaĩri gĩcigo gĩa gũtũmĩĩria. Bũu nĩ bũtũteethagia kũũjũria waatho bwa Jesũ atĩ “tutumagiirie antu nteto iu, na tukuujagiire” bwega.
Nĩtũciũmagia gũkinyĩra antũ o naarĩa boomba kwonekana. Jesũ, kinya neekĩre ngerekano ya gũtũmĩrĩria antũ gũntũ kwa mwingĩ, ta nteere cia ĩria kana ithimeene bia rũũjĩ. (Mariko 4:1; Johana 4:5-15) Kinya twĩ, nĩ twaragia na antũ mantũ jegiĩ Bibiria o gũntũ kunthe
Rĩ, no ũthũgaanĩrie muntũ ũrĩa ũrĩngĩenda kwaranĩria nawe nkuma ĩnjega ya Ũnene bwa Mũrungu, na ũrĩa nkuma ĩu ĩkamũguna ĩgiita rĩĩjĩte? Menya ũrega kwĩra bangĩ nkũma ĩjĩ ya wĩrĩgĩĩro. Aranĩria na bangĩ na mpwĩ ũrĩa kũũmbĩka!
Nĩ “nkuma ĩnjega” ĩrĩkũ ĩrĩa no mwanka ĩtũmĩĩrue?
Nĩatĩa Akũũjĩ ba Jehova bathingataga ngerekano ya Jesũ ya gũtũmĩĩria?
kik_Latn kik_Latn kik_Latn kik_Latn kik_Latn kik_Latn kik_Latn kik_Latn